ยาคุมฉุกเฉินต้องกินตลอดไปหรือไม่ ต้องกินทุกวันหรือเปล่า หลังกิน ประจำเดือนจะมามั้ย
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์จากเพศสัมพันธ์ที่เกิดไปแล้วโดยไม่ตั้งใจ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ รับประทานเพียงแค่ 1 หรือ 2 เม็ดต่อครั้งเพื่อป้องกันการตั้งครรภ์เป็นครั้งๆไปไม่ใช่วิธีการคุมกำเนิดที่สามารถใช้อย่างต่อเนื่องได้ ไม่แนะนำให้กินทุกวันอย่างเด็ดขาด เพราะจะมีผลข้างเคียงเยอะมาก เช่น เลือดออกผิดปกติทางช่องคลอด ประจำเดือนมาคลาดเคลื่อน แต่ประจำเดือนควรจะมา แม้จะใช้ยาคุมฉุกเฉินค่ะถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ